Hasni Mohammad

Dato' Haji Hasni bin Mohammad (Jawi: ; lahir 27 Mac 1959) merupakan Ahli Politik Malaysia berbangsa Melayu dan merupakan Ahli Dewan Undangan Negeri (ADUN) Benut. Di peringkat akar umbi politik, beliau merupakan Ketua UMNO Bahagian Pontian sejak 2001. Pada Pilihan Raya Umum ke-11, beliau telah dipilih sebagai Ahli Parlimen Pontian dengan majoriti kemenangan sebanyak 20,400 undi. 

Pada PRU ke-12 pula, beliau telah dipilih sebagai ADUN Benut. 

Pengerusi Badan Perhubungan UMNO Negeri Johor ini merupakan Ketua Pembangkang Dewan Undangan Negeri Johor sejak tahun 2018. Pada 28 Februari 2020, beliau mengangkat sumpah sebagai Menteri Besar Johor ke-18 menggantikan Dato' Dr. Sahruddin Jamal.

Menteri Besar Johor (2020-2022)
Pada 28 Februari 2020, beliau telah mengangkat sumpah sebagai Menteri Besar baharu di hadapan Sultan Ibrahim Ismail, menggantikan penyandang Dato' Dr. Sahruddin Jamal selepas kejatuhan kerajaan negeri Pakatan Harapan (PH) semasa Krisis politik Malaysia 2020.

Pada pilihan raya negeri Johor pada 12 Mac 2022, beliau mengetuai gabungannya mencapai kemenangan besar dan besar dalam pilihan raya negeri Johor 2022, memenangi 40 daripada 56 kerusi Dewan Negeri Johor, memberikannya majoriti dua pertiga untuk membentuk kerajaan negeri seterusnya dengan mandat yang lebih kuat selepas beliau kehilangan majoriti dengan hanya 28 kerusi dalam dewan berikutan kematian Ahli Dewan Negeri Kempas, Osman Sapian dari Perikatan Nasional dan mengukuhkan cengkaman kuasa dan kedudukannya sebagai Menteri Besar Johor. Pengerusi BN yang juga Presiden UMNO, Ahmad Zahid Hamidi turut menambah bahawa beliau akan menyerahkan nama Hasni kepada Sultan Johor untuk pelantikan semula baginda ke jawatan itu. Bagaimanapun, pada 14 Mac 2022, Hasni tiba-tiba mengumumkan menarik diri daripada memegang jawatan Menteri Besar dan beliau memberi laluan dan menyokong calon yang lebih muda untuk menerajui Kerajaan Negeri Johor untuk pembangunan jangka panjang untuk Johor dan keesokan harinya pada 15 Mac 2022 , bekas EXCO dan Ahli Dewan Negeri Machap, Onn Hafiz Ghazi mengangkat sumpah sebagai Menteri Besar ke-19 yang baharu untuk menganti beliau selepas 2 tahun memegang jawatan.

Keputusan pilihan raya

Anugerah

Malaysia 
  :
 Ahli Mangku Negara (AMN) (2003)
 Kesatria Mangku Negara (KMN) (2006)
  :
  Seri Utama Mahkota Wilayah (SUMW) – Datuk Seri Utama (2022)
  :
  Pingat Ibrahim Sultan Pangkat Kedua (PIS II) (1999)
  Pingat Sultan Ibrahim Pangkat Kedua (PSI II) (2015)
  Darjah Mahkota Johor Yang Amat Mulia Pangkat Pertama Dato’ Sri Paduka Mahkota Johor (SPMJ) – Dato' (2021)
  :
 Panglima Gemilang Darjah Kinabalu – Datuk (2006)

Rujukan

Pautan luar
 Hasni Mohammad di Facebook
 Hasni Mohammad di Twitter

Orang hidup
Menteri Besar Johor
Anggota Pertubuhan Kebangsaan Melayu Bersatu
Ahli Dewan Rakyat, Parlimen Malaysia ke-11
Penerima Darjah Dato’ Sri Paduka Mahkota Johor
Kelahiran 1958
Johor
Penerima Darjah Seri Utama Mahkota Wilayah
Ahli Dewan Negeri Johor ke-12
Ahli Dewan Negeri Johor ke-13
Ahli Dewan Negeri Johor ke-14
Ahli Dewan Negeri Johor ke-15
Ahli Dewan Rakyat, Parlimen Malaysia ke-15